Pasiūlymas TARYBOS SPRENDIMAS kuriuo iš dalies keičiamas Taryboje posėdžiavusių valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis /* COM/2013/0596 final - 2013/0292 (NLE) */





AIŠKINAMASIS MEMORANDUMAS 2013 m. birželio 26 d. pasirašytas Taryboje posėdžiavusių valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (toliau – vidaus susitarimas). 2013 m. liepos 1 d. Kroatija įstojo į Europos Sąjungą[1]. Remiantis prie Akto dėl Kroatijos Respublikos stojimo sąlygų pridėta C bendra deklaracija, įstojusi į Sąjungą, Kroatijos Respublika prisijungs prie Europos plėtros fondo įsigaliojus naujai daugiametei bendradarbiavimo finansavimo programai. Dėl valstybių narių įnašų į 11-ąjį Europos plėtros fondą (toliau – EPF) vidaus susitarimo 1 straipsnio 2 dalies a punkte nurodytas tik numatomas Kroatijos įnašas ir įnašo dydis. Vidaus susitarimo 1 straipsnio 7 dalyje nustatyta, kad naujai valstybei įstojus į Sąjungą, sumos ir įnašų dydžiai iš dalies keičiami vieningu Tarybos sprendimu, priimtu remiantis Komisijos pasiūlymu. Dėl valstybių narių balsų skaičiavimo EPF komitete vidaus susitarimo 8 straipsnio 2 dalyje tik nurodytas numatytas Kroatijos balsų skaičius. Vidaus susitarimo 8 straipsnio 4 dalyje nustatyta, kad jei nauja valstybė įstoja į Sąjungą, balsų skaičius ir kvalifikuota balsų dauguma iš dalies keičiami vieningai priimtu Tarybos sprendimu. Atsižvelgiant į tai, numatytas Kroatijos įnašas ir balsų skaičius patvirtinami pridedamu Tarybos sprendimo projektu. Todėl Komisija siūlo Tarybai priimti pridedamą sprendimą. 2013/0292 (NLE) Pasiūlymas TARYBOS SPRENDIMAS kuriuo iš dalies keičiamas Taryboje posėdžiavusių valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis EUROPOS SĄJUNGOS TARYBA, atsižvelgdama į Europos Sąjungos sutartį ir Sutartį dėl Europos Sąjungos veikimo, atsižvelgdama į 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą[2], atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (toliau – vidaus susitarimas)[3], ypač į jo 1 straipsnio 7 dalį ir 8 straipsnio 4 dalį, atsižvelgdama į Aktą dėl Kroatijos Respublikos stojimo sąlygų[4], ypač į C bendrą deklaraciją dėl Europos plėtros fondo, atsižvelgdama į Kroatijos Respublikos stojimą į Europos Sąjungą 2013 m. liepos 1 d., atsižvelgdama į Komisijos pasiūlymą, kadangi: (1) remiantis prie Akto dėl Kroatijos Respublikos stojimo sąlygų pridėta C bendra deklaracija, įstojusi į Sąjungą, Kroatijos Respublika prisijungs prie Europos plėtros fondo įsigaliojus naujai daugiametei bendradarbiavimo finansavimo programai; (2) pagal vidaus susitarimo 1 straipsnio 7 dalį to straipsnio 2 dalies a punkte nurodytas įnašų paskirstymas, kuriame šiuo metu nurodytos tik numatytos Kroatijos skirtinos sumos, iš dalies keičiamas Tarybos sprendimu, jei nauja valstybė įstoja į ES; (3) pagal vidaus susitarimo 8 straipsnio 4 dalį to straipsnio 2 dalyje pateikta balsų skaičiavimo lentelė, kurioje šiuo metu nurodytas tik numatytas Kroatijos balsų skaičius, ir 8 straipsnio 3 dalyje nurodyta kvalifikuota balsų dauguma iš dalies keičiama Tarybos sprendimu, jei nauja valstybė įstoja į ES; (4) įnašai ir balsų skaičius turėtų būti patvirtinti, PRIĖMĖ ŠĮ SPRENDIMĄ: 1 straipsnis Vidaus susitarimo 1 straipsnio 2 dalies a punkte nustatytas Kroatijos įnašų dydis ir įnašas į 11-ąjį Europos plėtros fondą, taip pat vidaus susitarimo 8 straipsnio 2 dalyje nustatyti jos balsai Europos plėtros fondo komitete yra patvirtinami. 2 straipsnis Vidaus susitarimas iš dalies keičiamas taip: 1. 1 straipsnio 2 dalies a punkte pateiktoje lentelėje skliausteliai ir žvaigždutė po žodžio „Kroatija“ ir išnaša „(*) Numatoma suma.“ išbraukiami. 2. 8 straipsnio 2 dalyje išbraukiama: (a) skliausteliai ir žvaigždutė po žodžio „Kroatija“ ir laužtiniai skliaustai tos pačios eilutės antroje skiltyje; (b) išnaša „(*) Numatytas balsas“; (c) eilutė „Iš viso ES-27“, „998“; (d) skliausteliai ir žvaigždutė bei laužtiniai skliaustai eilutėje „Iš viso ES-28 (*) [1 000]“. 3. 8 straipsnio 3 dalis pakeičiama taip: „EPF komitetas sprendimus priima kvalifikuota 721 iš 1000 balsų dauguma; sprendimas laikomas priimtu, jeigu už jį balsuoja bent 15 valstybių narių. Blokuojančią mažumą sudaro 280 balsų.“ 3 straipsnis Šis sprendimas įsigalioja kitą dieną po jo priėmimo. Priimta Briuselyje Tarybos vardu Pirmininkas [1] Žr. Europos Sąjungos valstybių narių ir Kroatijos Respublikos sutartį dėl Kroatijos Respublikos stojimo sąlygų ir Aktą dėl Kroatijos Respublikos stojimo sąlygų ir Europos Sąjungos sutarties, Sutarties dėl Europos Sąjungos veikimo bei Europos atominės energijos bendrijos steigimo sutarties pritaikomųjų pataisų, OL L 112, 2012 4 24. [2] OL L 317, 2000 12 15, p. 3. Susitarimas, iš dalies pakeistas susitarimu, pasirašytu 2005 m. birželio 25 d. Liuksemburge (OL L 287, 2005 10 28, p. 4) ir susitarimu, pasirašytu 2010 m. birželio 22 d. Uagadugu (OL L 287, 2010 11 4, p. 3). [3] Įterpti OL nuorodą. [4] Aktas dėl Kroatijos Respublikos stojimo sąlygų ir Europos Sąjungos sutarties, Sutarties dėl Europos Sąjungos veikimo bei Europos atominės energijos bendrijos steigimo sutarties pritaikomųjų pataisų, OL L 112, 2012 4 24.